**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS MERO PAVADUOTOJO AUDRIAUS KLĖJAUS ATLEIDIMO**

2021 m. gegužės 20 d. Nr. 34-800

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 3 punktu, 19 straipsnio 2 dalies 3 punktu, Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2020 m. birželio 19 d. sprendimu Nr. 5TS-412 „Dėl Lazdijų rajono savivaldybės tarybos veiklos reglamento tvirtinimo“ 151.3 papunkčiu ir atsižvelgdama į Audriaus Klėjaus, Lazdijų rajono savivaldybės mero pavaduotojo, 2021-04-29 prašymą Nr. [20DP-987](http://dvs.lazdijai.lt:49201/Doclogix/common/Form.aspx?ID=15898469), Lazdijų rajono savivaldybės taryba nusprendžia:

1. Atleisti Audrių Klėjų iš Lazdijų rajono savivaldybės mero pavaduotojo pareigų 2021 m. gegužės 31 d.

2. Įpareigoti Lazdijų rajono savivaldybės administracijos Centralizuotos buhalterinės apskaitos skyrių išmokėti Audriui Klėjui kompensaciją už 22 kalendorines dienas nepanaudotų kasmetinių atostogų už dirbtą 2019-04-16–2020-12-31 laikotarpį ir už 8,54 darbo dienas nepanaudotų kasmetinių atostogų už dirbtą 2021-01-01–2021-05-31 laikotarpį.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS MERO PAVADUOTOJO AUDRIAUS KLĖJAUS ATLEIDIMO“**

**PROJEKTO**

**AIŠKINAMASIS RAŠTAS**

2021-05-17

Lazdijų rajono savivaldybės tarybos sprendimo projektas „Dėl Lazdijų rajono savivaldybės mero pavaduotojo Audriaus Klėjaus atleidimo“ parengtas vadovaujantis Lietuvos Respublikos vietos savivaldos įstatymo ir Lazdijų rajono savivaldybės tarybos veiklos reglamento nuostatomis bei atsižvelgiant į Audriaus Klėjaus, Lazdijų rajono savivaldybės mero pavaduotojo, prašymą.

Šio sprendimo projekto tikslas – atleisti Audrių Klėjų iš Lazdijų rajono savivaldybės mero pavaduotojo pareigų Vietos savivaldos įstatymo 19 straipsnio 2 dalies 3 punkte nurodytu pagrindu – kai pateikia atsistatydinimo prašymą.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Adelė Sukackienė.

Teisės, personalo ir civilinės metrikacijos skyriaus Adelė Sukackienė

vyr. specialistė